ধরম পুষ্প

শাক জাতা আহান। বাংলা নাংহান শ্বেতাদ্রোণ বা ধুলফি। চাকমায় গুষ্য ডাঙর বারো অহমীয়ায় মাততারা দ্রোনাপুস্প। বৈজ্ঞানিক নাংহান Leucas plukenetii ।

সাধারনত টিল্লাত বারো ঘাটর পারে পেয়ার। পাতা উতা দিগালা অয়া ২-৪ সে.মি. বারো বারো ব্যাসার্ধ ১-১.৫ সে.মি. পেয়া অর। ফুলন রংহান ধলা।

পাতা ভাজা করিয়া খানা ইকরের। খেইতে তিতুরি। পাতা উতার ঔষধি গুণাগুণ আছে। পেট ফাপলে বা কোষ্টকাঠিন্য অইলে খেইতারা। সৌ তাপ উঠলে সেচিয়া রস উতা খা্ওয়েইতারা। চাকমায় দাঁতর বেদনা অইলে রস উতা দিতারা। মারামায় তাপ উঠলে পিষিয়া মুরে বরন দিতারা। মুরং এ পোকামাকড়ে কামাড়লে বেবার করতারা।

 বহি: সংযোগ 
 Leucas aspera (Willd.)